હાલમાં રવી પાકોની આવક જોઈએ તો રોજબરોજના ધાણાની આવક પંદર-વીસ હજાર મણ, જીરાની આવક ૧૫ હજાર મણ, કપાસની આવક ૧૫૦૦ મણ ઉપરાંત રાઈની આવક ૨૫૦૦ મણ થઈ જતા આ યાર્ડ વિવિધ જણસોથી ભરપૂર થઈ જતાં આ યાર્ડમાં હજારો ખેડૂતો પાકની જણસો લઈ તેના વેચાણ માટે આખી રાત વાહનોની કતારમાં પડયા રહેતા હતા ત્યારે યાર્ડના પ્રમુખ સહિત તમામ સદસ્યોએ રાજ્ય સરકારને રજૂઆત કર્યા બાદ સરકારે આ યાર્ડની બાજુમાં આવેલી વીસ વિઘા જમીનની ફાળવણી કરી દેતાં હવે આ યાર્ડને વધુ આધુનિક બનાવવાની તૈયારીઓનો ધમધમાટ શરૂ થઈ ગયો છે.